Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: 1. Állatgyógyászati készítmény: az élelmiszerláncról és hatósági felügyeletérõl szóló 2008. évi XLVI. törvény
Paragraph Index: 633

(1) Adott állatgyógyászati készítmény forgalomba hozatali engedélyének egynél több tagállamban történõ megadása céljából az engedély jogosultja (a 33–37. § tekintetében a továbbiakban: kérelmezõ) a kölcsönös elismerésen alapuló eljárás keretében kérelmezheti valamely állatgyógyászati készítmény egyik tagállamban kiadott forgalomba hozatali engedélyének Magyarországon való elismerését, decentralizált eljárásban pedig az adott készítmény egyidejû engedélyezését Magyarországon is. Magyarországon a kérelmezõnek a többi tagállamban beadott azonos dokumentációt kell benyújtania. A benyújtott dokumentációnak tartalmaznia kell valamennyi, e rendeletben megkövetelt információt, beleértve a 12. §, valamint 14–16. § szerinti valamennyi tudományos és technikai dokumentációt is. A benyújtott dokumentációnak tartalmaznia kell továbbá a kérelem által érintett tagállamok jegyzékét.

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes